Aleksandar Vulin

Aleksandar Vulin (in serb cirilic scrit: Александар Вулин) es un politico de Serbia. Il nascet li 2-im de octobre 1972 in Novi Sad e il es desde li 27-im de april 2014 li ministre de labore, employament, veteranes e social politica. Aleksandar Vulin es anc li fundator e li presidente del political levul partise Movement de Socialistes.

Personal e professional vive
Li familie de Aleksandar Vulin originat de Bosnia e Herzegovina, ma il adultijat in Novi Sad (Serbia) u il finit li scole. Il studiat jurisprudentie in Kragujevac. Il anc laborat quam jurnalist. Il esset redactor del jurnal Pečat e scrit articules por divers jurnales. Il laborat in divers editiones in li sector de marketing.

Il esset consiliero municipal in li municipie Rakovica, in Beograd e anc membre del serb parlament.

Political cariera
 1990-1994 Aleksandar Vulin esset un membre e functionario del Union de Comunistes - Movement por Yugoslavia. Il esset general-secretario de ti partise-
 1994-1998 Vulin esset activ in li partise Yugoslav Levul u il esset portparol e vice-presidente del partise.
 1998 Il fundat li Partise del Democratic Levul quel devenit in lin annu 2002 un parte Socialist Partise de Serbia.
 2007 Alexandar Vulin forlassat li Socialist Partise de Serbia.
 2008 Aleksandar Vulin fundat Movement de Socialistes e devenit su presidente.
 2012-2013 Aleksandar Vulin esset director del Serb Oficie por Kosovo e Metohija
 2013-2014 Inter li 2-im de septembre 2013 e li 27-im de april Aleksandar Vulin esset ministre sin portafolie in li guvernament de Aleksandar Vučić.
 2014 In li nov guvernament de Aleksandar Vučić il devenit li 27-april 2014 ministre de labore, employament, veteranes e social politica.

Ligamentes extern
 Biografie de Aleksandar Vulin sur li internet-págine del guvernament de Serbia]

Categorie: Politicos de Serbia
Categorie: Serbia